**PIELIKUMS**

Limbažu novada domes

24.11.2022. sēdes lēmumam Nr.1134

(protokols Nr.17, 36.)

**Nekustamā īpašuma Smilšu iela 15A, Salacgrīvā**

**izsoles noteikumi un turpmākās izmantošanas nosacījumi**

**1.** **VISPĀRĪGIE NOSACĪJUMI UN IZSOLĀMĀ ĪPAŠUMA RAKSTUROJUMS**

1.1. Nekustamais īpašums Smilšu ielā 15A, Salacgrīvā, kadastra Nr. 6615 003 0139, kas sastāv no zemes vienības ar kadastra apz.6615 003 0139 (1156 kv.m platībā) un katlu mājas, kadastra apz. 6615 003 0139 001), turpmāk tekstā saukts – **Izsoles objekts**.

1.2. Izsoles objekts uz Limbažu novada pašvaldības vārda reģistrēts Vidzemes rajona tiesas Salacgrīvas pilsētas zemesgrāmatu nodalījumā Nr.970.

**2**. **IZSOLĀMĀ ĪPAŠUMA TURPMĀKĀS IZMANTOŠANAS NOSACĪJUMI:**

2.1. Īpašumam Smilšu ielā 15A, Salacgrīvā, kadastra Nr. 6615 003 0139, kas sastāv no zemes vienības ar kadastra apz.6615 003 0139 (1156 kv.m platībā) un katlu mājas, kadastra apz. 6615 003 0139 001), turpmākā izmantošana tiek noteikta siltumapgādes nodrošināšanai daudzdzīvokļu dzīvojamai mājai Smilšu ielā 26, Salacgrīvā, Limbažu novadā.

2.2. Limbažu novada pašvaldībai ir tiesības izmantot atpakaļpirkuma tiesības gadījumā, ja pircējs nav izpildījis pirkuma līgumā noteiktos pircēja pienākumus nekustamā īpašuma izmantošanai. Realizējot atpakaļpirkuma tiesības, nekustamā īpašuma cena atpakaļpirkuma līgumā tiek noteikta ne lielāka par pircēja nosolīto cenu par nekustamo īpašumu. Pašvaldība atpakaļpirkuma tiesības ir tiesīga realizēt no brīža, kad konstatē, ka pircējs nepilda pirkuma līguma noteikumus.

**3. IZSOLES RĪKOTĀJS** – Limbažu novada pašvaldības īpašumu privatizācijas un atsavināšanas komisija (turpmāk tekstā - **IZSOLES RĪKOTĀJS**).

**4. IZSOLĀMĀ OBJEKTA NOSACĪTĀ CENA**

4.1. Nosacītā cena – EUR 4 600,00 (četri tūkstoši seši simti euro).

4.2. Izsoles solis – EUR 100,00 (viens simts *euro*).

**5. INFORMĀCIJAS PUBLICĒŠANAS KĀRTĪBA**

Sludinājumi par izsoli publicējami laikrakstos „Latvijas Vēstnesis” un „Limbažu novada ziņas”, ne vēlāk kā četras nedēļas pirms izsoles sākuma.

**6. IZSOLES DALĪBNIEKU REĢISTRĀCIJAS KĀRTĪBA**

6.1. Dalībnieku reģistrācija tiek uzsākta pēc pirmā sludinājuma laikrakstā publicēšanas dienas.

6.2. Dalībnieku reģistrācija tiek pārtraukta 2023. gada 9. janvārī plkst.17.00. Izsole notiek 2023. gada 10. janvārī plkst.13.30,Smilšu ielā 9, Salacgrīvā.

6.3. Iepazīšanās ar izsoles noteikumiem un izsoles dalībnieku reģistrācija tiek veikta Salacgrīvas apvienības pārvaldē Smilšu ielā 9, Salacgrīvā, darba dienās no 08.00 -17.00, tālr. 6 4071986, 20220540, e-pasts: [salacgriva@limbazunovads.lv](mailto:salacgriva@limbazunovads.lv) .

6.4. Izsoles dalības pretendentam jāpārskaita Limbažu novada pašvaldības kontā AS SEB banka, kods UNLALV2X, konts LV71 UNLA 0013 0131 3084 8dalības maksu – 40,00 euro un nodrošinājuma naudu 10% apmērā no izsoles objekta sākumcenas.

6.5. Par izsoles dalībnieku var kļūt juridiska persona, kuru mērķis ir siltumapgādes pakalpojumu sniegšana un kura reģistrējusies izsolei un līdz 2023.gada 9.janvāra plkst. 17.00 un iesniegusi šādus dokumentus:

6.5.1. juridiska persona (biedrības, kooperatīvi un nodibinājumi):

6.5.1.1. juridiskās personas lēmumu par nekustamā īpašuma iegādi;

6.5.1.2. juridiskas personas pilnvara attiecīgai personai, kura pārstāv šo juridisko personu izsoles procesā;

6.5.1.3. kvīts, kas apliecina dalības maksas un nodrošinājuma naudas samaksu.

6.6. Ja **IZSOLES RĪKOTĀJS** publiskajās datubāzēs nevar iegūt informāciju par attiecīgo juridisko personu vai personālsabiedrību, tā ir tiesīga papildus pieprasīt no juridiskās personas vai personālsabiedrības valsts reģistra iestādes izziņu par attiecīgo juridisko personu vai personālsabiedrību (izziņa ir derīga, ja tā izsniegta ne agrāk par sešām nedēļām no izsoles dienas

6.7. Ja izsoles dalības pretendents ir ievērojis šo noteikumu 6.5. punkta nosacījumus, tad tas tiek reģistrēts kā izsoles dalībnieks, izsoles rīkotājam sastādot to personu sarakstu, kuras ir izpildījušas izsoles priekšnoteikumus. Izsoles dalībnieku reģistrē sarakstā, kurā norāda šādas ziņas :

6.7.1. izsoles dalībnieka kārtas numurs;

6.7.2. juridiskai personai pilns nosaukums;

6.7.3.juridiskai personai reģistrācijas numurs, juridiskās personas pārstāvja pilnvaras oriģināleksemplāru un personu identificējoša dokumenta datus;

6.7.4.adrese un tālruņa numurs;

6.7.5.atzīme par izsoles dalības maksas un drošības naudas samaksu.

6.8. Izsoles dalības pretendents netiek reģistrēts, ja :

6.8.1. nav ievērojis pieteikšanās termiņus;

6.8.2. nav uzrādījis un iesniedzis 6.5.punktā minētos dokumentus;

6.8.3. dalību izsolē liedz likumā noteiktie ierobežojumi.

6.9. Ar Izsoles dalībnieku juridisku personu, kura nosolījusi augstāko cenu, pirkuma līgums tiek slēgts, ja juridiskai personai nodokļu, tai skaitā nodevu un valsts obligātās sociālās apdrošināšanas iemaksu, parāds Latvijā nepārsniedz 150 *euro*. Nodokļu nomaksu pārbauda pirms izsoles rezultātu apstiprināšanas, ņemot vērā informāciju, kas ievietota Ministru kabineta noteiktajā informācijas sistēmā — Valsts ieņēmumu dienesta publiskajā nodokļu parādnieku datubāzē, kā arī pēdējos nekustamā īpašuma nodokļa administrēšanas sistēmā aktualizētos datus.

6.10. Juridiskā persona, kura nosolījusi visaugstāko cenu, bet kurai šo noteikumu 6.9.punktā noteiktajā kārtībā konstatēts nodokļu parāds, zaudē iesniegto nodrošinājumu (6.4.punkts), un nekustamais īpašums tiek piedāvāts pircējam, kurš nosolījis nākamo augstāko cenu.

6.11. Ja šo noteikumu 6.10.punktā minētajā gadījumā pircējam — juridiskajai personai, kura nosolījusi nākamo augstāko cenu šī nolikuma 6.9.punktā noteiktajā kārtībā tiek konstatēts nodokļu parāds, tas zaudē iesniegto nodrošinājumu (6.4.punkts), bet mantas atsavināšana turpināma Publiskas personas mantas atsavināšanas likumā noteiktajā kārtībā.

6.12. Juridiskā persona, kura nosolījusi visaugstāko cenu vai nosolījusi nākamo augstāko cenu un kurai šo noteikumu 6.9.punktā noteiktajā kārtībā konstatēts nodokļu parāds, var pierādīt tā neesību, iesniedzot:

6.12.1. attiecīgās personas vai tās pārstāvja apliecinātu izdruku no Valsts ieņēmumu dienesta elektroniskās deklarēšanas sistēmas vai Valsts ieņēmumu dienesta izziņu par to, ka attiecīgajai personai nav nodokļu parādu, tai skaitā valsts sociālās apdrošināšanas iemaksu parādu;

6.12.2. Valsts ieņēmumu dienesta vai pašvaldības kompetentās institūcijas lēmuma kopiju par nodokļu samaksas termiņa pagarināšanu vai atlikšanu vai citus objektīvus pierādījumus par nodokļu parāda neesamību.

**7. IZSOLES NORISE**

7.1. Pirms izsoles sākšanās tās dalībnieki paraksta izsoles noteikumus.

7.2. Izsoles rīkotājs pārliecinās par solītāju ierašanos pēc iepriekš sastādīta saraksta.

7.3. Ja uz izsoli nav ieradies neviens dalībnieks, izsole nenotiek. Izsoles dalībniekiem, kuri nav ieradušies uz izsoli, 10 darba dienu laikā tiek atmaksāts nodrošinājums. Dalības maksas netiek atmaksāta.

7.4. Izsoles dalībnieku sarakstā tiek ierakstīts katra dalībnieka vārds, uzvārds vai nosaukums, kā arī solītāja pārstāvja vārds un uzvārds. Atsakoties no turpmākās solīšanas, katrs izsoles dalībnieks apstiprina ar parakstu izsoles dalībnieku sarakstā savu pēdējo solīto cenu.

7.5. Izsoles beigās Izsoles komisijas protokolists aizpilda izsoles protokolu (pielikums Nr.1).

7.6. Izsoles dalībnieki sola ar reģistrācijas kartītes palīdzību. Izsoles vadītājs paziņo pirmā solītāja reģistrācijas numuru un piedāvāto cenu. Ja neviens no izsoles dalībniekiem augstāku cenu nepiedāvā, izsoles vadītājs trīs reizes atkārto pēdējo augstāko cenu un fiksē to ar āmura piesitienu. Pēdējais āmura piesitiens noslēdz pārdošanu. Dalībnieka reģistrācijas numurs un solītā cena tiek ierakstīta protokolā.

7.7. Dalībnieks, kas piedāvājis visaugstāko cenu, pēc nosolīšanas nekavējoties uzrāda izsoles komisijai savu reģistrācijas apliecību (pielikums Nr.2), un ar savu parakstu protokolā apliecina tajā norādītās cenas atbilstību nosolītai cenai. Izsoles dalībnieks, kurš nosolījis augstāko cenu, bet nevar izsoles komisijai uzrādīt reģistrācijas apliecību un neparakstās protokolā, tādējādi ir atteicies no nosolītā objekta. Pēc izsoles komisijas lēmuma viņš tiek svītrots no dalībnieku saraksta un viņam netiek atmaksāta dalības maksa un nodrošinājums. Ja pēc tam izsolē ir palikuši vismaz divi dalībnieki, kuri vēlas iegādāties izsoles objektu, par to attiecīgi ieraksta protokolā un izsole tiek tūlīt atkārtota, bet, ja palicis tikai viens dalībnieks, viņš iegūst tiesības uz izsolāmo objektu par viņa nosolīto cenu.

7.8. Izsoles dalībniekam, kurš nosolījis augstāko cenu, *viena mēneša laikā* no izsoles dienas, jāsamaksā summa, ko veido starpība starp nosolīto summu un iemaksāto nodrošinājumu, izsoles komisijas norādītajā kontā.

7.9. Ja izsoles dalībnieks viena *mēneša laikā* no izsoles dienas nav izsoles komisijas norādītajā kontā iemaksājis šo noteikumu 7.8. punktā minēto summu, viņš zaudē tiesības uz nosolīto objektu. Dalības maksa un nodrošinājums netiek atmaksāts. Izsoles objekts tiek piedāvāts dalībniekam, kurš nosolījis otro augstāko cenu, par kuru tas ir parakstījies izsoles protokolā, un tam viena mēneša laikā no izsoles komisijas piedāvājuma jāsamaksā nosolītā starpība starp iemaksāto izsoles nodrošinājuma naudu un nosolīto cenu. Ja otrais dalībnieks, kurš izsolē nosolījis otru augstāko cenu par objektu pēc izsoles komisijas uzaicinājuma viena mēneša laikā neiemaksā starpību starp izsoles nosolīto otro augstāko cenu un nodrošinājuma naudu, nodrošinājuma nauda un dalības maksa tam netiek atmaksāta.

7.10. Pārējiem izsoles dalībniekiem, kuri nav nosolījuši augstāko cenu par izsoles objektu, nodrošinājuma nauda tiek atmaksāts desmit darba dienu laikā no izsoles dienas. Dalības maksa netiek atmaksāta. Dalībniekam, kurš nosolījis otro augstāko cenu, saskaņā ar punktu 7.9., nodrošinājuma nauda tiek atmaksāta pēc *viena* mēneša, ja pirmais izsoles uzvarētājs iemaksājis starpību starp nosolīto summu un iemaksāto nodrošinājumu izsoles komisijas norādītajā kontā.

7.11. Pašvaldības īpašuma privatizācijas un atsavināšanas komisija apstiprina izsoles rezultātus pēc šo noteikumu 7.8. punktā paredzēto maksājumu nokārtošanas 5 (piecu) darba dienu laikā.

7.12. Nosolītājam septiņu dienu laikā pēc izsoles rezultātu apstiprināšanas jāparaksta izsoles objekta pirkuma līgums.

7.13. Izsole uzskatāma par nenotikušu, ja:

7.13.1. noteiktajos termiņos nav pieteicies neviens izsoles dalībnieks;

7.13.2. nosolītājs ir tāda persona, kura nevar slēgt darījumu vai kurai nebija tiesību piedalīties izsolē;

7.13.3. konstatēti šo noteikumu pārkāpumi;

7.13.4. neviens pircējs nav pārsolījis izsoles nosacīto cenu vai arī nosolītājs nav samaksājis nosolīto cenu.

7.14. Lēmumu par izsoles atzīšanu par nenotikušu pieņem Pašvaldības īpašumu privatizācijas un atsavināšanas komisija.

7.15. Pēc izsoles, kas atzīta par nenotikušu, tās dalībniekiem tiek atmaksāta drošības nauda, izņemot *7.10.punktā* minētos gadījumus.

7.16. Pirms izsoles tās dalībnieki ir tiesīgi iepazīties ar izsolāmā objekta stāvokli dabā un viņu pienākums ir rakstveidā apliecināt, ka viņiem par to nav pretenziju.

7.17. Izsoles dalībniekam ir tiesības apstrīdēt Pašvaldības īpašuma privatizācijas un atsavināšanas izsoles komisijas pieņemtos lēmumus Limbažu novada domei 7 (septiņu) dienu laikā no attiecīgā lēmuma pieņemšanas dienas.

Limbažu novada dome iesniegumu izskata 1 (viena) mēneša laikā un par lēmumu paziņo izsoles dalībniekam, kurš pārsūdzējis izsoles komisijas lēmumu.

Pielikums Nr.1

24.11.2022. Nekustamā īpašuma

Smilšu iela 15A, Salacgrīvā

izsoles noteikumiem

LIMBAŽU NOVADA PAŠVALDĪBAS

PAŠVALDĪBAS ĪPAŠUMA PRIVATIZĀCIJAS UN ATSAVINĀŠANAS KOMISIJA

**IZSOLES PROTOKOLS Nr. \_\_\_\_**

Salacgrīvā, Limbažu novadā, 2023.gada\_\_.\_\_\_\_\_\_\_\_\_\_\_\_\_

Izsolāmā nekustamā īpašuma raksturojums: Smilšu ielā 15A, Salacgrīvā, kadastra Nr. 6615 003 0139, kas sastāv no zemes vienības ar kadastra apz.6615 003 0139 (1156 kv.m platībā) un katlu mājas, kadastra apz. 6615 003 0139 001. Nekustamais īpašums uz Limbažu novada pašvaldības vārda reģistrēts Salacgrīvas pilsētas zemesgrāmatu nodalījumā Nr.970.

Izsoles objekta sākumcena \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(summa cipariem un vārdiem)

Izsoles veids\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsoles solis\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(summa cipariem un vārdiem)

Izsolē piedāvātā visaugstākā cena \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(summa cipariem un vārdiem)

Izsoles dalībnieks, kurš par izsoles objektu nosolījis visaugstāko cenu

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vārds, uzvārds un reģistrācijas kartītes numurs)

Nosolītājs apņemas samaksāt visu summu, ievērojot šādus noteikumus.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(samaksas noteikumi)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsoles vadītājs \_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vārds, uzvārds) (paraksts)

Protokolists \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

vārds, uzvārds) (paraksts)

Nekustamā īpašuma nosolītājs \_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_

(vārds, uzvārds)

Pielikums Nr.2

24.11.2022. Nekustamā īpašuma

Smilšu iela 15A, Salacgrīvā

izsoles noteikumiem

LIMBAŽU NOVADA PAŠVALDĪBAS

PAŠVALDĪBAS ĪPAŠUMA PRIVATIZĀCIJAS UN ATSAVINĀŠANAS KOMISIJA

Salacgrīvā, Limbažu novadā

REĢISTRĀCIJAS APLIECĪBA Nr.

(dalībnieks, tālruņa numurs)

Nomaksājis dalības

maksu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

un nodrošinājuma naudu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

un ieguvis tiesības piedalīties izsolē, kura notiks 2023.gada 10. janvārī plkst.13.30 Salacgrīvā, Smilšu ielā 9, kur tiks izsolīts pašvaldības nekustamais īpašums Smilšu iela 15A, Salacgrīvā

### Izsoles objekta nosacītā cena - EUR 4 600,00

Apliecība izdota :

Reģistrators: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pielikums Nr.3

24.11.2022. Limbažu novada pašvaldības

nekustamā īpašuma Smilšu iela 15A, Salacgrīvā, Limbažu novadā,

izsoles noteikumiem

**Pirkuma līgums (*projekts*)**

Limbažos, 2023.gada\_\_\_. \_\_\_\_\_\_\_\_\_\_\_\_\_\_\_

**Limbažu novada pašvaldība**, nodokļu maksātāja reģistrācijas Nr.90009114631, kuras vārdā uz likumu „Par pašvaldībām” un Limbažu novada pašvaldības nolikuma pamata rīkojas domes priekšsēdētājs **Dagnis Straubergs,** turpmāk tekstā saukts Pārdevējs, un

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, turpmāk tekstā saukts Pircējs, abi kopā saukti PUSES, *pamatojoties uz ar Limbažu novada pašvaldības Pašvaldības īpašuma privatizācijas un atsavināšanas komisijas 2022. gada \_\_.\_\_\_\_\_\_\_\_\_ sēdes lēmumu (prot. Nr.\_\_\_),* vienojās par sekojošo:

1. **līguma priekšmets**
   1. Pārdevējs pārdod un nodod, bet Pircējs, pērk un pieņem nekustamo īpašumu Smilšu ielā 15A, Salacgrīvā, kadastra Nr. 6615 003 0139, kas sastāv no zemes vienības ar kadastra apz.6615 003 0139 (1156 kv.m platībā) un katlu mājas, kadastra apz. 6615 003 0139 001, reģistrēts Vidzemes rajona tiesas Salacgrīvas pilsētas zemesgrāmatas nodalījumā Nr. 970, turpmāk tekstā – Objekts.
   2. Objekts Līguma noslēgšanas brīdī pieder Pārdevējam, ko apliecina Zemesgrāmatu apliecība.
2. **Līguma summa un norēķinu kārtība**
   1. Līguma summa ir \_\_\_\_\_\_\_\_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_), kas samaksājama 100 % naudā, turpmāk saukta – Līguma summa.
   2. Līguma summa uz Līguma parakstīšanas dienu ir pārskaitīta Limbažu novada pašvaldības kontā AS „SEBbanka”, konta Nr. LV71 UNLA 0013 0131 3084 8.
3. **Līguma Izdevumu segšana**
   1. Visus izdevumus, kas saistīti ar Objekta pirkšanu un īpašuma tiesību pārreģistrēšanu un korroborēšanu zemesgrāmatā (tajā skaitā, bet ne tikai – amata atlīdzību zvērinātam notāram, nodevas un citus obligātos maksājumus), kā arī jebkurus citus izdevumus, kuri šai sakarā rodas vai radīsies, pilnībā apņemas segt Pircējs.
   2. Pircējs apņemas iesniegt nepieciešamos dokumentus zemesgrāmatu nodaļā Objekta korroborācijai uz sava vārda ne vēlāk kā viena mēneša laikā pēc Līguma noslēgšanas.
4. **Nekustamā īpašuma pirkšanas noteikumi**
   1. Pārdevējs pārdod Pircējam Nekustamo īpašumu, nosakot Nekustamā īpašuma turpmākās izmantošanas mērķi – siltumapgādes nodrošināšana daudzdzīvokļu dzīvojamai mājai Smilšu ielā 26, Salacgrīvā, Limbažu novadā.
   2. Šī Līguma parakstīšanas brīdī Pircējam ir zināms Nekustamā īpašuma stāvoklis un kvalitāte un viņš piekrīt to iegādāties. Pircējam nav nekādu pretenziju pret Pārdevēju sakarā ar viņam zināmo Nekustamā īpašuma stāvokli tagad, kā arī apliecina, ka necels pretenzijas par vēlāk atklātajiem Nekustamā īpašuma trūkumiem.
   3. Līdzēji vienojas, ka šī Līguma noslēgšanas dienā, Nekustamais īpašums tiek nodots Pircēja tiesiskajā valdījumā, lietojumā un apsaimniekošanā ar visām tiesībām un pienākumiem, kādus nosaka Latvijas Republikā spēkā esošie normatīvie aktu. Īpašuma tiesības uz Nekustamo īpašumu Pircējs iegūst ar īpašuma tiesību nostiprināšanu zemesgrāmatā.
   4. Pircējs apņemas divu mēnešu laikā no šī Līguma parakstīšanas dienas reģistrēt šo Līgumu zemesgrāmatā.
   5. Visus izdevumus, kas saistīti ar īpašuma tiesību nostiprināšanu zemesgrāmatā, sedz Pircējs.
   6. Noslēdzot Nekustamā īpašuma pirkuma līgumu, Pircējs uzņemas visu risku un atsakās no tiesības prasīt jebkādu atsavinātāja atbildību no Pārdevēja.
   7. Nekustamais īpašums tiek pārdots saskaņā ar Publiskas personas mantas atsavināšanas likumu un saskaņā ar Limbažu novada domes 2022. gada 24. novembra lēmumu Nr. … “Par pašvaldības nekustamā īpašuma Smilšu iela 15A, Salacgrīvā, Limbažu novadā nosacītās cenas un izsoles noteikumu apstiprināšanu”, apstiprinātajiem izsoles noteikumiem.
   8. Slēdzot šo Līgumu, Līdzēji apzinās tā nozīmi, atzīst to par pareizu, kā arī atsakās apstrīdēt un prasīt tā atcelšanu pārmērīga zaudējuma dēļ.
5. **Pārdevēja pienākumi**
   1. Pēc Līguma parakstīšanas Pārdevējs apņemas 5 (piecu) darba dienu laikā nodot Pircējam Objektu un nepieciešamos dokumentus, kas ir Pārdevēja rīcībā, Objekta korroborācijai Zemesgrāmatā, par ko tiek sastādīts pieņemšanas – nodošanas akts.
   2. Pārdevējs apņemas neieķīlāt Objektu vai kā citādi to vairāk neapgrūtināt, kā arī neatsavināt to kādai trešajai personai no šī Līguma noslēgšanas brīža līdz Pircēja īpašuma tiesības uz Objektu tiek korroborētas Zemesgrāmatā.
6. **PIRCĒJA PIENĀKUMI**
   1. PIRCĒJAM ir zināmi un saistoši visi īpašuma lietošanas tiesību ierobežojumi, kas nostiprināti zemesgrāmatā.
7. **Pušu apliecinājumi**
   1. Pārdevējs apliecina, ka līdz šī Līguma noslēgšanai Objekts nav nevienam citam atsavināts, un par to nav strīda, par kuriem Pircējam nebūtu zināms.
   2. Pircējs, parakstot šo Līgumu, apliecina, ka viņam ir zināms Objekta stāvoklis dabā, tā atrašanās vieta un lietošanas tiesību apgrūtinājumi, un viņam nav pretenziju pret Pārdevēju šajā sakarā, tagad, kā arī atsakās no tiesībām tādas celt nākotnē.
   3. Pircējs apliecina, ka viņam ir pilnībā saprotami Civillikuma 993.pants un 994.pants, ka nekustamā īpašuma nodošana nerada īpašuma tiesības, bet par nekustamā īpašuma īpašnieku atzīstams tikai tas, kas par tādu ierakstīts zemesgrāmatā.
8. **Atpakaļpirkuma tiesības**
   1. Gadījumā, ja Pircējs, lietojot Nekustamo īpašumu, nepilda šī Līguma 4.1.punktā noteiktos nosacījumus, Pārdevējam attiecībā uz Nekustamo īpašumu 10 (desmit) gadus no Līguma spēkā stāšanās dienas ir atpakaļpirkuma tiesības, kas tiek reģistrētas zemesgrāmatā.
   2. Realizējot atpakaļpirkuma tiesības, Nekustamā īpašuma cena atpakaļpirkuma līgumā tiek noteikta ne lielāka par Līguma 2.1.punktā noteiktā Nekustamā īpašuma pirkuma cenu, un netiek ņemti vērā Pircēja ieguldījumi Nekustamajā īpašumā. Pārdevējs atpakaļpirkuma tiesības ir tiesīgs realizēt no brīža, kad konstatējis, ka Pircējs nepilda Līguma noteikumus.
9. **Citi noteikumi**
   1. Šis Līgums ir saistošs Pušu tiesību un saistību pārņēmējiem.
   2. Līgums stājas spēkā ar parakstīšanas brīdi un ir spēkā līdz Pušu saistību pilnīgai izpildei.
   3. Visus strīdus, kas rodas Līguma izpildes gaitā, Puses cenšas atrisināt pārrunu ceļā, ja tas nav iespējams, tad strīdu izskata vispārējās jurisdikcijas tiesa.
   4. Gadījums, kad viena Puse uzsāk strīdu (tajā skaitā – iesniedz prasību tiesā), nav uzskatāms par pamatu, lai nepildītu ar šo Līgumu uzņemtās saistības.
   5. Līgums atceļams, grozāms vai papildināms, tikai Pusēm rakstiski vienojoties, Vienošanās par izmaiņām Līgumā noformējama rakstveidā un Pušu parakstīta kļūst par šī Līguma neatņemamu sastāvdaļu.
   6. Līgumam ir 1 (viens) pielikums – Nodošanas – pieņemšanas akts uz 1 (vienas) lapas.
   7. Līgums sastādīts latviešu valodā uz \_\_\_ lapām 4 (četros) eksemplāros, no kuriem divi eksemplāri tiek nodoti Pircējam, divi eksemplāri paliek Pārdevējam.
10. **PUŠU REKVIZĪTI**

|  |  |
| --- | --- |
| **Pārdevējs**  **Limbažu novada pašvaldība**  Nodokļu maksātāja reģ.Nr.90009114631  Juridiskā adrese: Rīgas iela 16  Limbaži, Limbažu novads, LV-4001  Bankas rekvizīti: AS “SEB banka”  Konts Nr. LV71 UNLA 0013 0131 3084 8  Kods UNLALV2X | **Pircējs** |
|  |  |
|  |  |
| D. Straubergs |  |
|  |  |

Pielikums Nr.1

pie 2023. gada \_\_.\_\_\_\_\_\_\_\_\_\_\_\_\_

Pirkuma līguma Nr.\_\_\_\_\_\_\_\_\_\_\_\_\_\_\_\_\_

**Nodošanas - pieņemšanas akts**

Limbažos 2023.gada \_\_\_.\_\_\_\_\_\_\_\_\_\_\_\_\_\_\_

**Limbažu novada pašvaldība**, nodokļu maksātāja reģistrācijas Nr.90009114631, juridiskā adrese: Rīgas iela 16, Limbaži, Limbažu novads, LV-4001, kuras vārdā uz Limbažu novada pašvaldības nolikuma pamata rīkojas domes priekšsēdētājs **Dagnis Straubergs**, turpmāk tekstā saukts Pārdevējs, no vienas puses, nodod un

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,turpmāk tekstā saukts Pircējs, no otras puses, pieņem, saskaņā ar 202\_\_.gada \_\_.\_\_\_\_\_\_\_\_\_\_\_\_\_ pirkuma līgumu Nr.\_\_\_\_\_\_\_\_\_\_\_\_\_\_\_\_ īpašumā:

1. Objektu – nekustamo īpašumu Smilšu ielā 15A, Salacgrīvā, kadastra Nr. 6615 003 0139, kas sastāv no zemes vienības ar kadastra apz.6615 003 0139 (1156 kv.m platībā) un katlu mājas, kadastra apz. 6615 003 0139 001. Pircējs konstatē, ka uz Objekta nodošanas brīdi Objekts atbilst 2023. gada \_\_.\_\_\_\_\_\_\_\_\_\_\_ pirkuma līgumā Nr.\_\_\_\_\_\_\_\_\_\_\_\_\_\_\_\_\_\_ norādītajam.
2. Pircējs apliecina, ka ir iepazinies ar Objekta stāvokli dabā un viņam pretenziju nav.
3. Akts sastādīts latviešu valodā uz 1 (vienas) lapas 4 (četros) eksemplāros, divi eksemplāri Pircējam, divi eksemplāri paliek Pārdevējam.

|  |  |  |  |
| --- | --- | --- | --- |
| **PĀRDEVĒJS PIRCĒJS**   |  |  | | --- | --- | | **Limbažu novada pašvaldība**  Nodokļu maksātāja reģ.Nr.90009114631  Juridiskā adrese: Rīgas ielā 16  Limbaži, LV-4001  Bankas rekvizīti: AS „SEB banka”  Konts Nr. LV71 UNLA 0013 0131 3084 8  Kods UNLALV2X  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  D. Straubergs | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | |  |