**Paskaidrojuma raksts**

**Limbažu novada pašvaldības domes 2022.gada 24.novembra saistošajiem noteikumiem Nr.60**

**“Grozījums Limbažu novada pašvaldības domes 2021. gada 25. novembra saistošajos noteikumos Nr. 38 “Nolikums par licencēto makšķerēšanu Katvarezerā 2022. – 2027.gadam””**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Projekta nepieciešamības pamatojums | Ministru kabineta 2015.gada 22.decembra noteikumu Nr.799 “Licencētās makšķerēšanas, vēžošanas un zemūdens medību kārtība” 23.4.punkts nosaka, ka *Publiskajos ūdeņos (tostarp Baltijas jūras vai Rīgas jūras līča piekrastes ūdeņos), kā arī ūdeņos, kuros zvejas tiesības pieder valstij, licences par samazinātu maksu vai bezmaksas licences piešķir: personām no daudzbērnu ģimenēm un ģimenēm, kuru aprūpē ir bērns ar invaliditāti vai pilngadīga persona, kas nav sasniegusi 24 gadu vecumu, ja tai noteikta I vai II invaliditātes grupa, un kurām saskaņā ar valstī īstenoto Latvijas Goda ģimenes apliecības programmu ir piešķirta Latvijas Goda ģimenes apliecība (turpmāk – Latvijas Goda ģimenes apliecības lietotāji).* |
| 2. Īss projekta satura izklāsts | Nepieciešams papildināt personu loku, kas var saņemt makšķerēšanas licences par samazinātu maksu vai bezmaksas licences, proti, personas no daudzbērnu ģimenēm un ģimenēm, kuru aprūpē ir bērns ar invaliditāti vai pilngadīga persona, kas nav sasniegusi 24 gadu vecumu, ja tai noteikta I vai II invaliditātes grupa, un kurām saskaņā ar valstī īstenoto Latvijas Goda ģimenes apliecības programmu ir piešķirta Latvijas Goda ģimenes apliecība. |
| 3. Informācija par plānoto projekta ietekmi uz pašvaldības budžetu | Nav paredzēta. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Saistošajiem noteikumiem nav tieša ietekme uz uzņēmējdarbības vides attīstību. |
| 5. Informācija par administratīvajām procedūrām | Noteikumu piemērošanā jāvēršas Biedrībā “Katvaru ezers”. |
| 6. Informācija par konsultācijām ar privātpersonām | Konsultācijas ar privātpersonām nav notikušas. |

Limbažu novada pašvaldības

Domes priekšsēdētājs D. Straubergs

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU