**PASKAIDROJUMA RAKSTS**

**Limbažu novada pašvaldības domes 2022.gada 24.novembra saistošajiem noteikumiem Nr.54 “Kārtība, kādā Limbažu novada pašvaldība nodrošina līdzfinansējumu privātajām pirmsskolas izglītības iestādēm un privātajiem bērnu uzraudzības pakalpojumu sniedzējiem”**

|  |  |
| --- | --- |
| **Paskaidrojuma raksta**  **sadaļas** | **Norādāmā informācija** |
| 1. Projekta nepieciešamības pamatojums | Likuma „Par pašvaldībām” 15.panta pirmās daļas 4.punkts noteic, ka pašvaldības autonomā funkcija ir gādāt par iedzīvotāju izglītību, pirmskolas un skolas vecuma bērnu nodrošināšanu ar vietām mācību un audzināšanās iestādēm, savukārt 43.panta trešajā daļā nosaka, ka dome var pieņemt saistošos noteikumus arī, lai nodrošinātu pašvaldības autonomo funkciju un brīvprātīgo iniciatīvu izpildi. Saskaņā ar Izglītības likuma 17.panta pirmās daļas un trešās daļas 5.punkta nosacījumiem, kas nosaka pašvaldības pienākumu nodrošināt bērniem, kuru dzīvesvieta deklarēta pašvaldības administratīvajā teritorijā, iespēju iegūt pirmsskolas izglītību bērna dzīvesvietai tuvākajā izglītības iestādē un uz savstarpēju līgumu pamata paredz iespēju piedalīties privāto izglītības iestāžu finansēšanā. Pašvaldība atbilstoši budžeta iespējām var nodrošināt līdzfinansējumu privātajām pirmsskolas izglītības iestādēm un privātajiem bērnu uzraudzības pakalpojuma sniedzējam. Saistošo noteikumu mērķis ir noteikt nosacījumus līdzfinansējuma saņemšanai no pašvaldības. |
| 1. Īss projekta satura izklāsts | Saistošo noteikumu projekts nodrošina tiesisko regulējumu kārtībai, kādā tiek piešķirts un izmaksāts pašvaldības līdzfinansējums licencētām privātajām pirmsskolas izglītības iestādēm un bērnu uzraudzības pakalpojuma sniedzējiem. |
| 1. Informācija par plānoto projekta ietekmi uz pašvaldības budžetu | Šobrīd pēc Valsts Izglītības informācijas sistēmas privātos pirmsskolas izglītības pakalpojumus obligātās sagatavošanas vecumā saņem 3 Limbažu novada teritorijā deklarētie bērni. Pamatojoties uz Ministru Kabineta 2015. gada 8. decembra noteikumiem Nr.709 „Noteikumi par izmaksu noteikšanas metodiku un kārtību, kādā pašvaldība atbilstoši tās noteiktajām vidējām izmaksām sedz pirmsskolas izglītības programmas izmaksas privātai izglītības iestādei” ir veikts aprēķins, lai noteiktu vidējās izmaksas vienam izglītojamajam no pusotra līdz četru gadu vecumam – 236,40 EUR un vidējās izmaksas vienam izglītojamajam obligātās sagatavošanas vecumā – 131,46 EUR. Ja pakalpojumu saņemtu 3 izglītojamie obligātās sagatavošanas vecumā, tad 12 mēnešos norēķiniem ar privātām izglītības iestādēm būs nepieciešami 4 733 EUR. |
| 1. Informācija par administratīvajām procedūrām | Saistošos noteikumus izstrādāja Limbažu novada Izglītības pārvalde. |
| 1. Informācija par konsultācijām ar privātpersonām | Saistošo noteikumu izstrādē tika veiktas konsultācijas ar privātpersonām, ar Limbažu novada pašvaldības izglītības jomas speciālistiem. Saistošo noteikumu projekts ievietots pašvaldības tīmekļa vietnē www.limbazunovads.lv. |

Limbažu novada pašvaldības

Domes priekšsēdētājs D. Straubergs

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU